Тое, што трасцянецкая трагедыя прагучала ў міжнародным маштабе, — перш за ўсё заслуга беларускіх і нямецкіх гісторыкаў, навукоўцаў. Агульнымі намаганнямі праведзены даследаванні, вынікамі якіх сталі шматлікія міжнародныя навуковыя канферэнцыі. Беларускія навукоўцы расказваюць пра лагер смерці ў Еўропе, замежныя гісторыкі перадаюць нам інфармацыю пра дэпартаваных у Мінск заходнееўрапейскіх яўрэяў... Дзякуючы дзяржаўнай падтрымцы, а таксама з фінансавай дапамогай нямецкага боку ў Трасцянцы ідзе будаўніцтва сучаснага мемарыяльнага комплексу.